

**S**&**D**

**ΚΟΙΝΟΒΟΥΛΕΥΤΙΚΗ ΟΜΑΔΑ ΠΑΣΟΚ ΣΤΟ ΕΥΡΩΠΑΙΚΟ ΚΟΙΝΟΒΟΥΛΙΟ**

**Γραφείο ευρωβουλευτή Νίκου Παπανδρέου**

ΔΕΛΤΙΟ ΤΥΠΟΥ

Αθήνα, Κυριακή 24 Μαρτίου 2024

Αναφορικά με την πρόθεση της ΚΟ του ΠΑΣΟΚ να καταθέσει πρόταση δυσπιστίας προς την Κυβέρνηση, ο ευρωβουλευτής του ΠΑΣΟΚ **Νίκος Παπανδρέου** με ανάρτηση του στα μέσα Κοινωνικής Δικτύωσης σχολίασε τα εξής:

“Είναι σημαντικό ότι τα κόμματα του προοδευτικού τόξου, δείχνoυν να στέκονται στο ύψος των περιστάσεων και να στηρίζουν την πρόταση δυσπιστίας που θα καταθέσει στη Βουλή την Τρίτη η ΚΟ του ΠΑΣΟΚ.

Η εμπιστοσύνη προς την Κυβέρνηση έχει δικαιολογημένα απολεσθεί. Οι εκλογές -πρόσφατες η επερχόμενες- δεν παραγράφουν τις τεράστιες πολιτικές και αντικειμενικές ευθύνες. Προσβλέπουμε σε μια υγιή κοινοβουλευτική συζήτηση, χωρίς κομματικές παρωπίδες καθώς αφορά τον άδικο χαμό 57 συνανθρώπων μας. Οι βουλευτές της συμπολίτευσης καλούνται επίσης να αρθούν στο ύψος των περιστάσεων”

Εδώ η ανάρτηση του ευρωβουλευτή του ΠΑΣΟΚ: <https://www.facebook.com/share/p/FPhKhJqUfSnxPgJi/>